N'ouzont ket ma c'heller keñveriañ kenarroud ur studier 20 vloaz 'zo gant unan a vremañ kennebeut, cheñchet mat eo al labour a vez goulennet, cheñchet an doare gant ar gelennerien, ne lavaran ket eo diaesoc'h dre ret, met disheñvel a-dra sur. Lod a zeuio a-benn, ya, gouzout a ran mat, deuet on me, hogen  peseurt talvoudegezh a zo gant ur peuzdeskadurezh a-seurt-se, mac'hagnet hanter e gentelioù hag aesaet e arnodennoù ? Ha tud o profitañ a vo bepred, oc'h implij ar stankañ da gaout vakañsoù, n'eo ket ar gudenn amañ, ar gudenn a zo kentoc'h e vez kaset tud diwar ar stourm dre se, heuget ma'z int gant ar fars-demokratiezh a vez servijet dezho da geusteurenn (cf. pa oa bet aozet votadegoù dre internet, pe gant ar gartenn studier).